**Poplatok za kurz: 30 €, invalidní dôchodcovia a dôchodcovia nad 65 rokov: 25 €**

Názov: **Dedičské právo**

Fakulta: Právnická fakulta

Miesto konania: **PF, Kollárova 10, Trnava, m.č. 5, Letný semester**

Predpokladaný čas výučby: piatky od 14:30

Rozsah vzdelávacieho programu: Semestrálny vzdelávací program: 5 prednášok (po 2 hodiny) v letnom semestri

Minimálny počet študujúcich: 13

Maximálny počet študujúcich: 40

Cieľ vzdelávania: Tento prakticky zameraný špecializovaný kurz Univerzity tretieho veku sa venuje dedeniu. Poslucháči sa oboznámia so základnými inštitútmi dedičského práva, získajú prehľad o osude majetku zomrelého (poručiteľa). V rámci kurzu nadobudnú aj základnú orientáciu v dedení zo zákona, zo závetu a riešením konkrétnych prípadov dedičského práva si budú nadobudnuté vedomosti môcť samostatne precvičiť. Program taktiež reflektuje na oboznámenie sa účastníkov s činnosťou notára ako súdu prvej inštancie v konaní o dedičstve, so získaním základného prehľadu aj s prácou, ako sú listy vlastníctva, pozemkovoknižné vložky a inými podkladmi, ktoré vytvárajú majetkový substrát súvisiaci s dedičským konaním. Súčasťou vzdelávacieho procesu bude aj možnosť diskusie s notárom, ktorá sa týka dedičského práva a dedičskej agendy.

**Zoznam prednášok/cvičení**

Letný semester (dedičské právo)

1. Pojem dedičského práva, predpoklady dedenia, odmietnutie dedičstva, dedičská nespôsobilosť

2. Majetok poručiteľa (bezpodielové spoluvlastníctvo manželov, majetok nepodliehajúci režimu bezpodielového spoluvlastníctva manželov, zodpovednosť dedičov za dlhy poručiteľa), dedenie zo zákona, dedičské skupiny

3. Dedenie zo závetu, náležitosti závetu, formy závetu, zrušenie závetu, vydedenie, neopomenuteľní dedičia, relatívna a absolútna neplatnosť závetu, riešenie konkrétnych prípadov z dedičského práva

4. Činnosť notára ako súdneho komisára v konaní o dedičstve (úkony súdu a notára po smrti poručiteľa, zisťovanie majetku zomrelého, účastníci konania o dedičstve, dedičské pojednávanie - nemajetnosť, majetok nepatrnej hodnoty, ukončenie dedičského konania vydaním uznesenia)

5. Dodatočné konanie o dedičstve, náležitosti návrhu tzv. novoobjaveného majetku po skončení dedičského konania. List vlastníctva a pozemkovoknižné vložky

Vyučujúci/lektor:

JUDr. Jozef Kolárik, PhD.